proxectonos/corpus_dominio_legal_administrativo_tmp huggingface dataset:
28/10/2019 | Administración LocalMunicipal
Narón
Intervención
Aprobación definitiva do expediente de modificación das bases de execución do orzamento do exercicio 2019: bases 38.ª e 48.ª

EDICTO En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 186, de data 01/10/2019), queda automaticamente elevado a definitivo o acordo plenario do Concello de Narón, de data 26/09/2019, de aprobación inicial do expediente de modificación das bases de execución do orzamento do exercicio 2019: bases 38.ª e 48.ª, consonte co seguinte detalle: PRIMEIRO.–Modificar o apartado b.1) da base 38.ª das bases de execución do orzamento do ano 2019, para adaptar esta base de execución á Resolución da Alcaldía de delegación de competencias nos concelleiros delegados do 25/06/2018, quedando ésta redactada do seguinte teor literal: BASE 38.ª.–PROCEDEMENTOS DE REGULARIZACION OU AXUSTES CONTABLES (./.) B.–Sistema simplificado.1.- Procedemento: abondará con Resolución do Sr. alcalde, ou órgano con competencia delegada, previo informe da Intervención, sen que resulten de aplicación os tramites recollidos nos puntos anteriores desta base, para as anulacións ou baixas de dereitos e obrigas incluídos na agrupación de presupostos pechados, nos supostos que se recollen no apartado seguinte: (./.) SEGUNDO.–Modificar a base 48.ª das de execución do orzamento para o ano 2019, no relativo á finalidade da subvención nominativa prevista para o ANPA Pérez Alberti (IES Terra de Trasancos), que quedará do seguinte xeito: BASE 48.ª.–SUBVENCIÓNS NOMINATIVAS. (./.) (./.) Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Narón, o 23 de outubro de 2019. Asdo.: Marián Ferreiro Díaz Alcaldesa-presidenta
28/10/2019 | Administración LocalMunicipal
Mugardos
Finalización réxime dedicación exclusiva de concelleiro

A Sra. Alcaldesa do Concello de Mugardos, con data 22.10.2019, dictou a Resolución que de seguido se transcribe: Visto o escrito presentado, en data 21.10.2019 (R. E. 6928/21.10.2019), polo concelleiro do Grupo Municipal do PSOE, D. Pawel Grzegorz Genaro Toshkov, no que solicita a dimisión como presidente da Comisión de Obras, servizos e medio ambiente. Tendo en conta que por Resolución da Alcaldía nº 760/2019, se determinou que o concelleiro D. José Ángel Martínez Bardanca realizase as súas funcións en réxime de adicación exclusiva, con base no acordo plenario de 26 de xuño de 2019, polo que se aprobou o réxime de dedicacións exclusivas e asistencias a órganos colexiados dos membros da corporación, e logo de ter sido nomeado, pola Resolución da Alcaldía núm.756/2019, Presidente da Comisión Informativa de Obras, Servizos e Medio Ambiente. E logo de ver que pola Resolución da Alcaldía núm.1.158/2019, de data 22.10.2019, tense aceptado a súa renuncia como Presidente efectivo da Comisión Informativa de Obras, Servizos e Medio Ambiente. Polo exposto, e en uso das atribucións que me outorga o artigo 75.5 da Lei 7/1985, do 2 de abril, reguladora das bases do réxime local, pola presente RESOLVO: Primeiro.- Determinar que o concelleiro D. José Ángel Martínez Bardanca deixa de realizar as súas funcións en réxime de adicación exclusiva, con efectos do día 22.10.2019. Segundo.- Que se proceda a dar de baixa na Tesourería da Seguridade Social ao citado concelleiro con efectos do día 22.10.2019. Terceiro.- Notifiquese a presente resolución ao interesado, publíquese no Boletín Oficial da Provincia, no taboleiro de edictos do Concello e na páxina web municipal, e dese conta ao Pleno da Corporación na primeira sesión que este celebre. Mugardos, asinado dixitalmente na data que figura na marxe pola alcaldesa.” Mugardos, 23 de outubro de 2019. A ALCALDESA, Asdo. MARÍA DEL PILAR DÍAZ OTERO
28/10/2019 | Administración LocalMunicipal
Mugardos
Aceptación renuncia das delegacións

A Sra. Alcaldesa do Concello de Mugardos, con data 22.10.2019, dictou a Resolución que de seguido se transcribe: Vistos os escritos presentados, en data 21.10.2019 polos/as concelleiros/as do Grupo Municipal do PSOE, Dna. Clara Alicia Pecoraro Calvet (R. E. 6929/21.10.2019) e D. Mauricio Nicolas Zimmermann Salort (R. E. 6930/21.10.2019), no que comunican a súa renuncia. E tendo en conta o disposto nos artigos 8 e 126 do Regulamento Orgánico Municipal, pola presente RESOLVO: Primeiro.- Aceptar a renuncia quedando, en consecuencia, revogadas e sen efecto as delegacións de atribucións efectuadas pola alcaldía que se indican de seguido:  Delegacións específicas mediante a resolución da alcaldía núm.874/2019, tal e como se relaciona de seguido: - Mauricio Nicolas Zimmermann Salort  FACENDA E PARTICIPACIÓN CIDADÁ - Sergio Roberto Navas Parejo Yerro  DEPORTES E MOCIDADE. Da presente resolución darase conta ó Pleno da Corporación na primeira sesión que éste celebre, notificarase persoalmente aos/ás interesados/as, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 22 de outubro de 2019. A ALCALDESA, Asdo. MARÍA DEL PILAR DÍAZ OTERO
28/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Formalización das actas de ocupación polas obras do prox. construción do itinerario peonil e ciclista na AC-163 (puntos quilométricos 1+280-1+840) e na AC-182, (p. q. 2+460-2+860), Sada, AC/16/094.06

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Sada polo proxecto de construción do itinerario peonil e ciclista na AC-163 en Fontán (puntos quilométricos 1+280-1+840) e na AC-182, treito Mandín-As Torres (puntos quilométricos 2+460-2+860), de clave AC/16/094.06, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Lugar: Concellaría de Urbanismo (avenida do Porto, 24). Data: 8 de novembro de 2019, ás dez horas trinta minutos. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 22 de outubro de 2019 Felipe de la Vega Gándaras Xefe do Servizo Provincial da Coruña
28/10/2019 | Administración LocalMunicipal
Malpica de Bergantiños
Secretaría
Acordo plenario - retribucións cargos políticos

Con data de 29 de xullo de 2019 o Pleno da Corporación en sesión extraordinaria adoptou entre outros o seguinte acordo que se transcribe e que se procede á súa publicación para xeral coñecemento: “Primeiro.- Levantar o reparo suspensivo en relación ao pagamento con efecto retroactivo da dedicación exclusiva do Concelleiro delegado de Obras e Servizos, e de Seguridade Cidadanía e Tráfico. Segundo.- As retribucións polo desempeño con dedicación exclusiva dos postos da Alcaldía, do Concelleiro delegado de Obras e Servizos, e de Seguridade Cidadanía e Tráfico, e da Concellería de cultura, olería, igualdade e patrimonio serán as seguintes: 2.1.- A retribución do posto de Alcaldía polo desenvolvemento do cargo con dedicación exclusiva queda establecida en 38.000 euros brutos anuais, distribuídos en doce mensualidades de 2.714,29 euros e dúas pagas extras de 2.714,29 euros, a percibir nos meses de xuño e decembro.2.2.- A retribución do posto de Concellería de turismo, seguridade, tráfico, servizos e agro polo desenvolvemento do cargo con dedicación exclusiva queda establecida en 36.000 euros brutos anuais, distribuídos en doce mensualidades de 2.571,43 euros e dúas pagas extras de 2.571,43 euros, a percibir nos meses de xuño e decembro 2.3.- A retribución do posto de Concellería de cultura, olería, igualdade e patrimonio polo desenvolvemento do cargo con dedicación exclusiva queda establecida en 36.000 euros brutos anuais, distribuídos en doce mensualidades de 2.571,43 euros e dúas pagas extras de 2.571,43 euros, a percibir nos meses de xuño e decembro O alcalde-presidente será dado de alta no correspondente código de conta de cotización ao Réxime Xeral da Seguridade Social, con efectos económicos e data de alta no referido réxime dende o 15 de xuño de 2019, data da súa toma de posesión no cargo. No caso do concelleiro delegado de turismo, seguridade, tráfico, servizos e agro será dado de alta no correspondente código de conta de cotización ao Réxime Xeral da Seguridade Social, con efectos económicos e data de alta no referido réxime, dende o 15 de xuño de 2019. No caso da concelleira delegada de cultura, olería, igualdade e patrimonio será dado de alta no correspondente código de conta de cotización ao Réxime Xeral da Seguridade Social, con efectos económicos e data de alta no referido réxime dende o 1 de setembro de 2019, data na cal a concelleira fará a aceptación expresa a que se refire o artigo 13.4 ROF. Terceiro.- Que os membros da Corporación que non teñan adicación exclusiva o parcial perciban en concepto de asistencias por concorrencia efectiva as sesións dos órganos colexiados que se citan, as seguintes contías: · Plenos: 90 euros/sesión · Xuntas de Goberno Local: 90 euros/sesión · Comisións Informativas: 90 euros/sesión · Dietas en desprazamentos/quilometraxe: aplicarase o R. D. 462/2002 e a Orden do Ministerio de Economía e Facenda 3770/2005, do 1 de decembro ou norma que no futuro a substitúa”. Malpica 23 de outubro de 2019 O Alcalde Walter Pardo Añón
28/10/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2019 que rexerá para o Concello de Cambre

O presidente do Consorcio “As Mariñas” mediante Resolución de data 15/10/2019, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2019, que rexerá para o Concello de Cambre. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro– e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 21 de outubro de 2019. O presidente José Antonio Santiso Miramontes
28/10/2019 | Administración LocalMunicipal
Mugardos
Cese de concelleiros no cargo de presidentes de comisións informativas

A Sra. Alcaldesa do Concello de Mugardos, con data 22.10.2019, dictou a Resolución que de seguido se transcribe: Visto o escrito presentado, en data 21.10.2019 (R. E. 6928/21.10.2019), polo concelleiro do Grupo Municipal do PSOE, D. Ionut Marius Pascual Francisco Teresa Nair, no que solicita que se acepte a súa dimisión como presidente da Comisión de Obras, Servizos e Medio Ambiente, e o presentado, en data 21.10.2019 (R. E. 6930/21.10.2019), polo concelleiro do Grupo Municipal do PSOE, D. Ignacio Fernández Fernández, no que comunica a súa dimisión da presidencia da Comisión de Facenda, Persoal e Participación Cidadá. Atendido o exposto, e en exercicio das atribucións que me outorgan os artigos 23.4 da lei 7/85, do 2 de abril, Reguladora das Bases do Réxime Local, 109 do Regulamento Orgánico Municipal, 125 e 43 e seguintes do Regulamento de Organización, Funcionamento e Réxime Xurídico das Entidades Locais, pola presente RESOLVO: Primeiro.- Aceptar a renuncia e, en consecuencia, cesar a D. Ionut Marius Pascual Francisco Teresa Nair e D. Aiman Jebbour Bourouba como Presidentes efectivos de comisións informativas para os que foran nomeados por Resolución da Alcaldía nº 756/2019, tal e como de seguido se relaciona, Da presente resolución darase conta ó Pleno da Corporación na primeira sesión que éste celebre, notificarase persoalmente aos/ás interesados/as, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 22 de outubro de 2019. A ALCALDESA, Asdo. MARÍA DEL PILAR DÍAZ OTERO
28/10/2019 | Administración LocalMunicipal
A Capela
Edicto de notificación colectiva e anuncio de cobranza taxas Servizo de Axuda no Fogar setembro 2019

Acordo do Concello da Capela polo que se aproban os padróns e listas cobratorias das taxas do Servizo de Axuda no Fogar correspondentes ao mes de setembro do exercicio 2019. Aprobados por Resolución desta Alcaldía núm.2019-0317 ditada con data de 10 de outubro de 2019, os padróns e listas cobratorias das taxas do Servizo de Axuda no Fogar correspondentes ao mes de setembro do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación dos citados padróns e/ou as liquidacións contidas neles poderá interporse recurso previo de reposición ante a Alcaldía-Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de setembro do exercicio 2019, en: Oficina de Recadación: Casa do Concello Horario: de 8:00 a 14:00 de luns a venres. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 23 de outubro de 2019 O alcalde Manuel Meizoso López
28/10/2019 | Administración LocalMunicipal
Ames
Aprobación liquidación da taxa pola actividade administrativa do Cemiterio Municipal.2019

Por Decreto de Alcaldía, de data 22 de outubro de 2019 aprobáronse as liquidacións correspondentes ao: Padrón fiscal da Taxa pola actividade administrativa do cemiterio municipal, conservación e vixianza, do ano 2019. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais ao abeiro do disposto no artigo 12 do Real Decreto Lexislativo 2/2004, de 5 de marzo, polo que se aprobou o texto refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva de acordo co artigo 102 da Lei Xeral Tributaria. Contra as débedas consignadas nos padróns e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 23 de outubro de 2019 ao 23 de decembro de 2019, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 2 de decembro de 2019 obter un duplicado nas Oficinas de Recadación do Concello de Ames sitas en: Bertamiráns: Pza Horta de Abaixo 6 Bx 18 Tfno.981 88 48 96 e Milladoiro: Ru/ Viorneira nº 6 Bx OFICINA VIRTUAL: http://www.concellodeames. gal Os contribuíntes que non tivesen recibido nos seus domicilios os instrumentso de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Período executivo: O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga e demais conceptos esixibles tal e como se fixa nos artigos 26, 28 e 161 da Lei Xeral Tributaria. Ames, a 22 de outubro de 2019 O alcalde José Manuel Miñones Conde
28/10/2019 | Administración LocalMunicipal
Neda
Convocatoria de subvencións e axudas públicas - III Certame de Relato Curto “Relatamos contra a violencia” - corrección de erros

Detectado un erro no prazo indicado na base sexta das reguladoras destes premios, publicadas no BOP da Provincia da Coruña nº. 194, do día 11/410/2019 (extracto), relativa ao prazo previsto para a presentación de traballos, faise necesario indicar que o prazo correcto é dende a publicación do anuncio no BOP ata o día 13 de novembro de 2019, inclusive. O que se publica para xeral coñecemento. Neda, 21 de outubro de 2019 O Alcalde, Asdo.: Ángel Alvariño Saavedra.
28/10/2019 | Administración LocalMunicipal
Narón
Intervención
Aprobación definitiva do expediente de modificación de créditos n.º 19/2019: subexpediente n.º 01/2019 de crédito extraordinario e suplemento de crédito

EDICTO En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 186, de data 01/10/2019), queda automaticamente elevado a definitivo o acordo plenario do Concello de Narón, de data 26/09/2019, de aprobación inicial do expediente de modificación de créditos n.º 19/2019: subexpediente n.º 01/2019 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2018, por un importe total de NOVECENTOS CINCO MIL TRESCENTOS OITO EUROS CON OITENTA E TRES CÉNTIMOS (905.308,83 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Narón, o 23 de outubro de 2019. Asdo.: Marián Ferreiro Díaz Alcaldesa-presidenta
28/10/2019 | Administración LocalMunicipal
Narón
Secretaría
Listado provisorio de admitidos/as e excluidos/as para a provisión dunha praza de auxiliar administrativo/a

Con data 22 de outubro de 2019 a alcaldía do Concello de Narón ditou a seguinte resolución: Rematado o prazo de presentación de instancias para tomar parte no proceso selectivo para a provisión de 1 praza de Auxiliar Administrativo, publicada no BOE nº 216, de 9 de setembro de 2.019, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista provisoria de admitidos/as e excluídos/as para tomar parte no proceso selectivo para a provisión de 1 praza de Auxiliar Administrativo: SEGUNDO.- Outorgar un prazo de dez dias, contados a partires do seguinte á inserencia desta resolución no BOP, a efectos de reclamacións. Narón 23 de outubro de 2.019 A alcaldesa Marian Ferreiro Díaz
28/10/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2019 que rexerá para o Concello de Cambre

O presidente do Consorcio “As Mariñas” mediante Resolución de data 21/10/2019, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2019, que rexerá para o Concello de Cambre. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro– e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 21 de outubro de 2019. O presidente José Antonio Santiso Miramontes
28/10/2019 | Administración LocalMunicipal
Santa Comba
Dedicacións parciais

O Pleno da Corporación municipal, en sesión ordinaria do Pleno da Corporación municipal do 26 de xullo de 2019: Asunto: as retribucións dos membros da Corporación en réxime de dedicación parcial Logo de ver o acordo do Pleno da Corporación municipal, en sesión extraordinaria do 12 de xullo de 2019, referente as retribucións dos membros en réxime de dedicación exclusiva e parcial. As retribucións en réxime de dedicación parcial aprobadas polo Pleno na sesión mencionada:  Unha dedicación parcial, a media xornada, para realizar as tarefas propias do cargo a un/unha concelleiro/a delegado/a, cunhas retribucións anuais brutas de 33.000 €.  Unha dedicación parcial, a media xornada, para realizar as tarefas propias do cargo un/unha concelleiro/a delegado/a, cunhas retribucións anuais brutas de 15.600 €. Os membros das Corporacións Locais terán dereito a percibir retribucións polo exercicio do seu cargo cando o desempenen en réxime de dedicación exclusiva ou parcial. Logo de ver o disposto no artigo 75, 75 bis e 75 ter da Lei 7/1985, do 2 de abril, reguladora das bases de réxime local, (LBRL), (BOE núm.80, do 03/04/1985); no artigo 225 da Lei 5/1997, do 22 de xullo, da administración local de Galicia, (LALGa), (DOG núm.149 do 05/08/1997 e BOE núm.237 do 03/10/1997) e no artigo 13 do Regulamento de organización, funcionamento e réxime xurídico das entidades locais (ROF), (BOE núm.305 do 22/12/1986). 1 Autorizar o réxime de dedicacións parciais para o desenvolvemento dos cargos: Cargo: Concelleiro-delegado de Obras e Servizos Retribucións brutas anuais: 33.000 € Dedicación mínima 70,21 % da xornada de traballo que se establece para os funcionarios municipais, sen que se estableza un horario ríxido predeterminado, dada a índole política das funcións desenvolvidas. Cargo: Concelleira-delegada de Formación Cultura, Deportes e Xuventude Retribucións brutas anuais: 15.600 € Dedicación mínima 33,19 % da xornada de traballo que se establece para os funcionarios municipais, sen que se estableza un horario ríxido predeterminado, dada a índole política das funcións desenvolvidas. A dedicación mínima do cargo en termos porcentual, fixase tomando como 100 % a dedicación exclusiva, sendo esta ultima a xornada de traballo dos empregados públicos de oficinas ao servizo do Concello de Santa Comba. As retribucións brutas mencionadas son independentes da cotización do concello a Seguridade Social, percibiranse en catorce pagas, doce correspondentes as distintas mensualidades do ano e as dúas restantes correspondentes as mensualidades de xuño e decembro, debendo proceder a súa alta no Réxime Xeral da Seguridade Social. As contías sinaladas incrementaranse anualmente na porcentaxe que experimentara as variacións anuais que dispoñan os orzamentos do Estado para as dos funcionarios públicos. Santa Comba, 23 de outubro de 2019 O alcalde, David Barbeira García
28/10/2019 | Administración LocalMunicipal
Ortigueira
Secretaría
Anuncio de aprobación definitiva do expediente de modificación de créditos núm.37/2019, na modalidade de crédito extraordinario n.º 2/2019

ANUNCIO ANUNCIO DE APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.37/2019, NA MODALIDADE DE CRÉDITO EXTRAORDINARIO N.º 2/2019 O Pleno da Corporación municipal, en sesión ordinaria celebrada o día 11 de setembro de 2019, aprobou inicialmente o expediente de modificación de créditos núm.37/2019, na modalidade de crédito extraordinario n.º 2/2019 dentro do vixente orzamento municipal de 2019 con cargo a baixas de créditos doutras aplicacións. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 179 de data 20 de setembro de 2019 e no taboleiro electrónico de edictos do Concello, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo: ESTADO DE INGRESOS ESTADO DE GASTOS O que se fai público para xeral coñecemento. Ortigueira, 22 de outubro de 2019. O alcalde Juan Vicente Penabad Muras
28/10/2019 | Administración LocalMunicipal
Vedra
Secretaría-Intervención
Corrección erros anuncio bases reguladoras da convocatoria de axudas para o ensino e o transporte do Concello de Vedra. Curso escolar 2019/2020

Detectado erro no texto do anuncio das bases reguladoras de axudas para o ensino e o transporte do Concello de Vedra. Curso escolar 2019/2020, publicado no BOP num.202/19, de data 23 de outubro Onde di “ O Pleno do Concello, en sesión ordinaria celebrada o día trinta de setembro, por unanimidade dos seus membros, aprobou as ….” Debe dicir “O Pleno do Concello, en sesión ordinaria celebrada o día trinta de setembro, coa abstención do PSdeG-PSOE, aprobou as….” Esta corrección non afectará ao prazo de presentación de solicitudes que se establece a partir da publicación do anuncio no BOP do 23 de outubro, que será polo tanto dende o 24 de outubro ao 21 de novembro, ambos incluídos Vedra, 23 de outubro de 2019 O Alcalde Asdo. Carlos Martínez Carrillo
28/10/2019 | Administración LocalMunicipal
Narón
Intervención
Aprobación definitiva do expediente de modificación do anexo de investimentos do exercicio 2019

EDICTO En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 186, de data 01/10/2019), queda automaticamente elevado a definitivo o acordo plenario do Concello de Narón, de data 26/09/2019, de aprobación inicial do expediente de modificación do anexo de investimentos do orzamento 2019, consonte co seguinte detalle: PRIMEIRO.–Modificar o anexo de investimentos do orzamento do ano 2019, destinando o crédito da aplicación orzamentaria 3420.62300 por importe de 14.278,00 € referente ao investimento “Plataforma elevadora unipersoal” á “Adquisición dun andamio para o Servizo de Deportes”, quedando o anexo do seguinte xeito: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Narón, o 23 de outubro de 2019. Asdo.: Marián Ferreiro Díaz Alcaldesa-presidenta
28/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Formalización das actas de ocupación polas obras do proxecto de adaptación da AC-934 ao Plan de baixa IMD mellorada, treito I, p. q. 12+900 ao 17+300, clave AC/10/094.02.1.2, en Sobrado

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Sobrado dos Monxes polo proxecto de construción actualización do proxecto construtivo de adaptación da AC-934 ao plan de baixa IMD mellorada, treito I, puntos quilométricos 12+900 ao 17+300, de clave AC/10/094.02.1.2, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Lugar: Casa Consistorial. Data: 6 de novembro de 2019, de dez horas trinta minutos a trece horas, do A ata Efe Sanchez Hermosilla Rakowski herdeiros de Luis. Data 7 de novembro de 2019, de dez horas trinta minutos a trece horas, de Sher Braos Seredyuk herdeiros de María ata o Z. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 22 de outubro de 2019 Felipe de la Vega Gándaras Xefe do Servizo Provincial da Coruña
11/10/2019 | Administración LocalMunicipal
Rianxo
Tesourería - Recadación
Prezo público saída a Salamanca coas persoas maiores

ASUNTO: Aprobacion prezo público saída a Salamanca coas persoas maiores. A Xunta de Goberno do Concello de Rianxo, en sesión celebrada o día 03/10/2019, acordou a aprobación do Prezo Público SAÍDA A SALAMANCA COAS PERSOAS MAIORES, tal e como se indica a continuación: Aprobar o prezo publico 230 € para saida dos dias 18, 19, 20 de outubro de 2019. Rianxo, 8 de outubro de 2019 O Alcalde, Asdo.: Adolfo Muiños Sánchez
11/10/2019 | Administración LocalMunicipal
Boimorto
Aprobación padrón fiscal prezo público da residencia e centro de día mes outubro 2019

Por Decreto de Alcaldía n.º 446/2019 de data 07/10/2019, acordou aprobar o padrón fiscal do mes de outubro 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 40.608,00 €uros.16 Usuarios do Centro de día: Padrón: 8.959,00 €uros. Servizo de comidas externas setembro 2019: Padrón: 864,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 8 de outubro de 2019 A alcaldesa Asdo.- María Jesús Novo Gómez
11/10/2019 | Administración LocalMunicipal
Cerceda
Intervención
Padrón auga e sumidoiro 3.º trimestre 2019

O decreto de alcaldía 839/2019, de 07/10/2019, aprobou o padrón da taxa municipal de suministro de auga e servizo de sumidoiro, correspondente ao terceiro trimestre de 2019, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 20 de outubro ao 20 de decembro de 2019. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 08 de outubro de 2019 Ana Laura Laclaustra Gaio. Alcalde presidente do Concello de Cerceda
11/10/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio do acordo de modificación do proxecto “Senda peonil na DP 1802, p. q. 15+280 ao 16+230, Ribadeume-As Pontes, do Plan de sendas peonís 2019, primeira fase (As Pontes)”

ANUNCIO DE ACORDO DE MODIFICACIÓN DO PROXECTO SENDA PEONIL NA DP 1802, P. Q. 15+280 AO 16+230, RIBADEUME-AS PONTES, DO PLAN DE SENDAS PEONÍS 2019, PRIMEIRA FASE A Exma. Deputación Provincial da Coruña, na sesión celebrada o 27 de setembro de 2019, adoptou entre outros o seguinte acordo: 1.–Acordar a modificación do proxecto SENDA PEONIL NA DP 1802, P. Q. 15+280 AO 16+230, RIBADEUME-AS PONTES, do Plan de SENDAS PEONÍS 2019, PRIMEIRA FASE, cun orzamento total de 323.892,57 euros, aprobado en sesión plenaria celebrada o 01/02/2019, xa que se detectou un erro no proxecto que afecta ao orzamento no referido na primeira partida do capítulo 4 denominada “Canalización 2 tubos de PVC DN 110”, non ten prezo unitario pero si medición, que non varía o orzamento total, unha vez emendado o erro detectado no proxecto: 2.–Expor ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 27 de setembro de 2019. O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
11/10/2019 | Administración LocalMunicipal
Neda
Anuncio de aprobación inicial da Ordenanza xeral reguladora dos prezos públicos do Concello de Neda

O Pleno do Concello de Neda, na sesión celebrada o día 7 de outubro de 2019, aprobou inicialmente a Ordenanza xeral reguladora dos prezos públicos. De conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, este acordo inicial exponse ó público durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxestións que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Neda, 08 de outubro de 2019. O alcalde Asdo.: Ángel Alvariño Saavedra
11/10/2019 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2019 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 04/10/2019, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2019, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 04 de outubro de 2019 O Presidente José Antonio Santiso Miramontes
11/10/2019 | Administración LocalMunicipal
Ames
Aprobación definitiva do suplemento de crédito 1/2019

En sesión plenaria celebrada o 29 de agosto de 2019 aprobouse inicialmente ao expediente de suplemento de crédito 1/2019. Durante o prazo de exposición pública de quince días hábiles (Boletín Oficial da Provincia núm.171 de 10 de setembro de 2019) non se presentou ningunha reclamación, polo que o acordo de aprobación inicial do suplemento de crédito 1/2019 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 7 de outubro de 2019 O alcalde José Miñones Conde
11/10/2019 | Administración LocalMunicipal
Rianxo
Tesourería - Recadación
Aprobación prezo público Uned Senior 1 cuadrimestre do curso 2019-2020. Aprobar o establecemento do prezo público indefinido para as materias a impartir no cursos da UNED Senior

ASUNTO: Aprobacion prezo público Uned Senior 1 cuadrimestre do curso 2019-2020- Aprobar o establecemento do prezo publico indefinido para as materias a impartir no cursos da UNED SENIOR A Xunta de Goberno do Concello de Rianxo, en sesión celebrada o día 03/10/2019, acordou: 1- Aprobar o establecemento do prezo publico uned senior 1 cuadrimestre do curso 2019-2020 2- Fixar a tarifa para as materias do 1º cuadrimestre curso 2018-2019 da Uned Senior en 50€ cada unha 3- Aprobar o establecemento do prezo publico indefinido para as materias a impartir no cursos da UNED SENIOR.4- Fixar a tarifa para as materias da Uned Senior en 50€ cada unha Rianxo, 8 de outubro de 2019 O Alcalde, Asdo.: Adolfo Muiños Sánchez